Republikken Krim

Republikken Krim eller Krym er Russlands navn på den delen av halvøya Krim som landet har okkupert og annektert siden 2014. Annekteringen av Krim mangler bred internasjonal anerkjennelse, og blant FN-landene var det per 2023 kun Russland selv som anerkjente republikken.

Det okkuperte territoriet dekker det samme areal som Ukrainas administrative enhet Den autonome republikken Krim. Russland har erklært territoriet som ett av sine føderasjonssubjekter. Republikken Krim har fortsatt å bruke den administrative inndeling fra Den autonome republikken Krim.

Byen Sevastopol er utenfor Republikken Krym og erklært som føderal by innenfor den russiske føderasjonen. Til sammenlikning er byen i Ukrainas administrative system styrt fra Kyiv.

Etter okkupasjonen 11. mars 2014 erklærte Krims parlament uavhengighet fra Ukraina. I en omstridt folkeavstemning på Krim den 16. mars 2014, stemte 97 % for å være en del av Den russiske føderasjon.

Områdets hovedspråk er russisk og hovedstaden er Simferopol.

Fotnoter

Referanser

Eksterne lenker 
 

Krim
Sørlige føderasjonskrets
Omstridte områder
Stater og territorier etablert i 2014